**Tirgus izpētes dokuments**

**“Par trenažieru zāles izmantošanu un sporta nodarbību apmeklēšanu”**

(identifikācijas Nr.RPP 2020/20)

Rīga, 2020

1. **Vispārīgā informācija**
	1. **Pasūtītājs**: Rīgas pašvaldības policija, Lomonosova iela 12A, Rīga, LV-1019, banka: AS ”Luminor Bank” Latvijas filiāle, kods: RIKOLV2X, konts: LV41RIKO0021800014010. Profila adrese internetā: rpp.riga.lv. Darba laiks – darba dienās no pulksten 8.00 līdz pulksten 16.30, (pusdienu pārtraukums no pulksten 12.00 līdz pulksten 12.30).
	2. **Piedāvājumu iesniegšana**: Jautājumos par tirgus izpētes veikšanu un paredzamā līguma noslēgšanu – Inga Brauča, tālrunis 67037893, e-pasts: Inga.Brauca@riga.lv**.**
	3. Piedāvājumi, kas tiks saņemti pēc norādītā piedāvājumu iesniegšanas termiņa, netiks izskatīti.
	4. **Līguma priekšmets**: Par trenažieru zāles izmantošanu un sporta nodarbību apmeklēšanu.
	5. **Paredzamais līguma darbības termiņš**: 1 (viens) gads.
	6. **Paredzamā līguma summa -**  ne vairāk kā **31 500,00 (trīsdesmit viens tūkstotis pieci simti *euro*, 00 centi), neieskaitot pievienotās vērtības nodokli** (turpmāk – PVN).
		1. Pasūtītāja darbinieks maksā daļu no piedāvātās pakalpojuma summas par vienu pakalpojuma sniegšanas reizi, kas nav lielāka par **EUR 0,83 (nulle *euro*, 83 centi), neieskaitot PVN**. Pārējo pakalpojuma sniegšanas reizes summas daļu sedz Pasūtītājs. Kopējā summa par sniegto pakalpojumu līguma darbības laikā nevar pārsniegt 1.6.punktā norādīto paredzamo līguma summu.
		2. Pasūtītāja darbinieks maksā 1.6.1.apakšpunktā minēto maksu pirms pakalpojuma saņemšanas pakalpojuma saņemšanas vietā. Pasūtītājs atlikušo summas daļu par katru pakalpojuma sniegšanas reizi maksā katru mēnesi, pamatojoties uz pakalpojuma sniedzēja iesniegto rēķinu un atskaiti par sporta iestādes darbības pakalpojumu izmantošanas apjomu vai reizēm iepriekšējā mēnesī, kurus pakalpojuma sniedzējs iesniedz Pasūtītājam līdz nākamā mēneša (mēneša, kas seko norēķinu mēnesim) 10.datumam.
		3. Ņemot vērā pakalpojuma sniedzēja piedāvājumu, Pasūtītājam ir tiesības pašam pilnīgi apmaksāt pakalpojumu, vai samazināt Pasūtītāja darbinieka 1.6.1.punktā noteiktās maksas daļu.
	7. **Piedāvājumu vērtēšanas kritērijs** – Tehniskajam un finanšu piedāvājumam atbilstošs piedāvājums ar zemāko vienas pakalpojuma sniegšanas reizes cenu.
	8. **Norēķinu kārtība**: ar pēcapmaksu 14 (četrpadsmit) dienu laikā no elektroniskā rēķina un atskaites saņemšanas. Elektroniskā rēķina un atskaites iesniegšanas kārtība tiks noteikta līgumā, kas tiks slēgts starp Pasūtītāju un pakalpojuma sniedzēju.
2. **Iesniedzamie dokumenti**
	1. Tehniskā specifikācija – finanšu piedāvājums (1.pielikums).
	2. Apliecinājums, ka trenažieru zāles un sporta nodarbību treneri ir speciālisti ar nepieciešamajām zināšanām, lai nodrošinātu kvalitatīvu un drošu pakalpojuma izpildi. (2.pielikums).
3. **Piedāvājuma iesniegšanas kārtība**

Piedāvājumus var iesniegt, nosūtot elektroniski parakstītus dokumentus vai parakstītu dokumentu kopijas uz e-pastu: Inga.Brauca@riga.lv, vai nosūtot pa pastu uz adresi Rīgas pašvaldības policija, Lomonosova iela 12A, Rīga, LV-1019 līdz 2020.gada 4.decembra pulksten 10.00.

Pielikumi:

1. Tehniskā specifikācija – finanšu piedāvājums uz divām lapām (1.pielikums);
2. Apliecinājums uz vienas lapas (2.pielikums).